Ινδικά κοφτά με μάνγκο
Το τσάτνεϊ μάνγκο, το τζίντζερ και η πάστα κάρι δίνουν έξτρα άρωμα και γεύση στον αρνίσιο κιμά. Συνοδεύουμε τα ινδικά κοφτά με γιαούρτι, πίτες και μια παγωμένη μπίρα.
600 γρ. αρνίσιος κιμάς, σχετικά λιπαρός , 50 γρ. πάστα κάρι, όχι πολύ καυτερή, 30 γρ. τσάτνεϊ μάνγκο, λιωμένο, 1 σκελίδα σκόρδο, λιωμένη, 3 εκ. τζίντζερ φρέσκο, τριμμένο, 1 μικρό ξερό κρεμμύδι, τα φύλλα από 5 κλωνάρια φρέσκου κόλιανδρου, ψιλοκομμένα, 1 κουτ. σούπας ελαιόλαδο, γιαούρτι της αρεσκείας μας, ζεστές πίτες, κλαράκια φρέσκων αρωματικών, φέτες ντομάτας, τρυφερά φύλλα μαρουλιού
Για να φτιάξουμε τα ινδικά κοφτά με μάνγκο, ξεκινάμε προθερμαίνοντας τον φούρνο στη λειτουργία του γκριλ και στρώνουμε με λαδόκολλα τη λαμαρίνα του φούρνου.Σε ένα τηγανάκι ζεσταίνουμε το λάδι σε μέτρια φωτιά και σοτάρουμε το κρεμμύδι για 2-3 λεπτά, μέχρι να μαλακώσει. Σε βαθύ μπολ ρίχνουμε όλα τα υλικά μαζί και το κρεμμύδι με το λάδι του και ζυμώνουμε μέχρι να σχηματιστεί ένα αφράτο μείγμα. Πλάθουμε 25 λεπτά και μακρόστενα κεφτεδάκια και τα αραδιάζουμε στο ταψί. Βάζουμε το ταψί στον φούρνο ακριβώς κάτω από το γκριλ και ψήνουμε για περίπου 3-4 λεπτά από κάθε πλευρά, μέχρι να ροδίσουν καλά.Ξεφουρνίζουμε και τα απλώνουμε σε πιατέλα. Συνοδεύουμε με τις πίτες, το γιαούρτι, τα μυρωδικά και τα λαχανικά ή με ό,τι από αυτά μας αρέσει.
Αρνίσιος κιμάς,Μάνγκο